TRGOVAČKA I KOMERCIJALNA ŠKOLA

 „D A V O R M I L A S“

 Osijek, I. Gundulića 38.

Na temelju članka 58. st. 1. Zakona o odgoju i obrazovanju u osnovnoj i srednjoj školi, Školski odbor (Povjerenstvo) u suradnji s Nastavničkim vijećem Trgovačke i komercijalne škole Davor Milas, na sjednici Povjerenstva održanoj dana 03.11. 2008. donosi:

**Etički kodeks neposrednih nositelja odgojno-obrazovne djelatnosti u školskoj ustanovi**

**Trgovačkoj i komercijalnoj školi “Davor Milas”**

OPĆE ODREDBE

Čl. 1.

Etičkim kodeksom utvrđuju se pravila dobrog ponašanja neposrednih nositelja odgojno- obrazovne djelatnosti u školi, te ostalih zaposlenika.

Čl. 2.

Etički kodeks neposrednih nositelja odgojno- obrazovne djelatnosti u školskoj ustanovi sadrži

pravila dobrog ponašanja profesora, stručnih suradnika, stručnih učitelja, odgajatelja, suradnika u nastavi i drugih zaposlenika (dalje u tekstu; zaposlenici škole) prema učenicima, suradnicima i građanima u međusobnim odnosima.

ZAŠTITA OSOBNOG UGLEDA

Čl. 3.

U obavljanju dužnosti i ponašanja na javnom mjestu zaposlenici škole paze da ne umanje osobni ugled i povjenje učenika, građana i suradnika.

Čl. 4.

U odnosu prema učenicima, građanima i suradnicima zaposlenik škole postupa profesionalno,

nepristrano i pristojno, ponašajući se vrlo kulturno.

 ODNOS ZAPOSLENIKA ŠKOLE PREMA UČENIIMA,

SURADNICIMA I GRAĐANIMA

Čl. 5.

Zaposlenici škole prilikom obavljanja dužnosti postupaju u skladu s pozitivnim moralnim propisima.

Čl. 6.

Zaposlenik škole postupa jednako prema svim osobama, bez diskriminacije na osnovi nacinalnosti, etničke ili socijalne pripadnosti, jezičnog i rasnog podrijetla, političkih ili vjerskih uvjerenja ili sklonosti, invalidnosti, obrazovanja, socijalnog položaja, spola, bračnog ili obiteljskog statusa, spolne orijentacije, ili na bilo kojoj drugoj osnovi.

Čl. 7.

Zaposlenik škole postupa s posebnom pažnjom prema osobama s invaliditetom idrugim osobama s posebnim potrebama.

Čl. 8.

Zaposlenici škole ne smiju zlouporabiti svoj autoritet i ne smiju dopustiti da osobni interesi i odnosi rezultiraju situacijama koje mogu utjecati na mogućnost objektivnog prosuđivanja te etičkog i profesionalnog obavljanja radnih obveza.

Čl. 9.

Zaposlenik škole mora pokazivati razumijevanje za učenikov dignitet, proces identifikacije i moral.

Čl. 10.

Zaposlenik škole u obavljanju dužnosti primjenjuje stručno znanje na takav način da učenicima i građanima pomaže u ostvarivanju njihovih prava.

UPOZNAVANJE NOVIH ZAPOSLENIKA ŠKOLE SA ETIČKIM KODEKSOM

Čl. 11.

Ravnatelj ili osoba koju on ovlasti, dužni su upoznati zaposlenike škole koji se primaju u javnu službu s odredbama Etičkog kodeksa neposrednih nositelja odgojno-obrazovne djelatnosti u školskoj ustanovi.

JAVNOST ETIČKOG KODEKSA

Čl. 12.

Etički kodeks ističe se na vidljivom mjestu u ustanovi.

STUPANJE NA SNAGU

Čl. 13.

Ovaj Etički kodeks stupa na snagu osmog dana od dana objave na oglasnoj ploči Škole.

Klasa: 602-03/08-01/350

Urbroj:2158/49-08-4

 Predsjednica povjerenstva:

 Marija Grizelj, dipl.iur.